1.Koks yra šio pirkimo biudžetas?
Biudžetas nebus viešinamas
2.kvalifikacijos lentelės 2.2 punkte nurodytas toks reikalavimas:
 Rangovas turi turėti bent 1 atestuotą statinio specialiųjų statybos darbų vadovą*, kuris:
a)turi teisę eiti ypatingojo statinio specialiųjų statybos darbų vadovo pareigas. Statiniai: negyvenamieji pastatai (kultūros paskirties ar administracinės paskirties pastatai).
Darbo sritis: vandentiekio ir nuotekų šalinimo tinklų tiesimas; statinio šildymo, vėdinimo ir oro kondicionavimo inžinerinių sistemų įrengimas.; šilumos gamyba ir tiekimas; statinio elektros inžinerinių sistemų įrengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; gaisrinės saugos (signalizacijos) inžinerinių sistemų įrengimas; statinio apsauginės signalizacijos; elektrotechnikos (iki 1000 V įtampos). Klausimas, ar tai turi būti VIENAS specialistas, ar gali būti KELI SKIRTINGI specialistai? PVZ vienas specialistas atitinka santechnikos dalies kriterijus, o kitas specialistas atitinka elektros dalies kriterijus

Gali būti keli specialistai.

3.Kvalifikacijos lentelės 1.1 punkte nurodoma, kad Rangovui nustatyta tvarka turi būti suteikta teisė būti ypatingo statinio statybos rangovu: specialieji statybos darbai: lauko gaisrinio vandentiekio tinklų ĮRENGIMAS .
Ar tiekėjas atitiktų reikalavimą, jeigu tiekėjo atestate rašoma - lauko gaisrinio vandentiekio tinklų TIESIMAS ?
Atitiktų.

4. Kvalifikacijos lentelės 1.1 punkte nurodoma, kad Rangovui nustatyta tvarka turi būti suteikta teisė būti ypatingo statinio statybos rangovu: specialieji statybos darbai: kiti panašūs darbai.
Prašome patikslinti kas tai per darbai.
Patikslinome  kvalifikacijos reikalavimą išbraukdami „kiti panašūs darbai“.

5. Kvalifikacijos lentelės 1.1 punkte nurodoma, kad Rangovui nustatyta tvarka turi būti suteikta teisė būti ypatingo statinio statybos rangovu: statinio apsauginės signalizacijos, gaisrinės saugos inžinerinių sistemų įrengimas.
Ar tiekėjas atitiktų reikalavimą, jeigu tiekėjo atestate rašoma - statinio apsauginės signalizacijos, gaisrinės saugos (signalizacijos) inžinerinių sistemų įrengimas ?
Atitiktų
6. kvalifikacinių reikalavimų 1.1 punkte yra numatyta, kad tiekėjas turi turėti teisę atlikti: specialieji statybos darbai: mechanikos darbai (<...> kiti panašūs darbai). Prašome paaiškinti, kokių darbų atlikimui yra įdėtas kvalifikacinis reikalavimas "kiti panašūs darbai". Tiekėjo nuomone tai yra abstraktus, perteklinis kvalifikacinis reikalavimas, nepagrįstai mažinantis Tiekėjų, galinčių dalyvauti konkurse, skaičių bei neturintis jokio objektyvaus pagrįstumo jį nustatant. Pažymėtina, kad Tiekėjams išduodant kvalifikacijos atestatus šis punktas į kvalifikacijos atestatus paprastai nėra išduodamas, nes tai yra abstrakti statybos darbų sritis, neturinti jokio konkretumo. Todėl prašome patikslinti 1.1 punkto kvalifikacinį reikalavimą, išbraukiant reikalavimą tiekėjams  kvalifikacijos atestate turėti teisę atlikti "mechanikos darbai ("kiti panašūs darbai")" .
Patikslinome  kvalifikacijos reikalavimą išbraukdami „kiti panašūs darbai“.
7. kvalifikacinių reikalavimų 1.1 punkte yra numatyta, kad tiekėjas turi turėti teisę atlikti: specialieji statybos darbai: mechanikos darbai (<...> šilumos gamybos įrenginių montavimas). Prašome informuoti, iki kiek MW  galios įrenginių montavimui yra reikalinga turėti atestatą. Ar Tiekėjas, turintis kvalifikacijos atestatą, kuriame numatyta "šilumos gamybos įrenginių (iki 10 MW galios) montavimas" bus laikomas atitinkančiu šį kvalifikacinį reikalavimą.
Patikslinome  kvalifikacijos reikalavimą išbraukdami „šilumos gamybos įrenginių montavimas“.
8. kvalifikacinių reikalavimų 2.2 punkte yra numatyta, kad tiekėjas turi turėti bent 1 atestuotą statinio specialiųjų statybos darbų vadovą, kuris turi turėti atestatą darbų sritis: „šilumos gamyba ir tiekimas“. Pažymėtina, kad pagal Statybos techninio reglamento STR 1.06.01:2016 „Statybos darbai. Statinio statybos priežiūra“ 1 priedą „Statybos darbų sritys“ nėra tokios statybos darbų srities „šilumos gamyba ir tiekimas“, todėl specialistas negali turėti kvalifikacijos atestato, kuriame būtų numatyta „šilumos gamyba ir tiekimas“. Pagal minimą STR yra tik statybos darbų sritis „šilumos gamybos įrenginių montavimas“. Todėl prašome:
 patikslinti 2.2 kvalifikacinį reikalavimą, kad jis atitiktų STR numatytas statybos darbų sritis.

Patikslinome  kvalifikacijos reikalavimą išbraukdami „šilumos gamyba ir tiekimas“

9. Prašome informuoti, iki kiek MW  galios įrenginių montavimui yra reikalinga turėti specialistui atestatą. 

Patikslinome  kvalifikacijos reikalavimą išbraukdami „šilumos gamyba ir tiekimas“

10. Ar specialistas, turintis kvalifikacijos atestatą, kuriame numatyta "šilumos gamybos įrenginių (iki 1,5 MW galios) montavimas" bus laikomas atitinkančiu šį kvalifikacinį reikalavimą.

Patikslinome  kvalifikacijos reikalavimą išbraukdami „šilumos gamybos įrenginių montavimas“.

11.Kvalifikacinių reikalavimų 2.2 punkte yra numatyta, kad tiekėjas turi turėti bent 1 atestuotą statinio specialiųjų statybos darbų vadovą, kuris turi turėti atestą darbų sritis: „elektrotechnikos (iki 1000 V įtampos)“. Pažymėtina, kad pagal Statybos techninio reglamento STR 1.06.01:2016 „Statybos darbai. Statinio statybos priežiūra“ 1 priedą „Statybos darbų sritys“ elektrotechnikos darbai apima plačią statybos darbų sritį (STR numatyta: elektrotechnikos darbai (elektros energijos tiekimo ir skirstymo įrenginių montavimas; elektros tinklų (išskyrus žemos ir vidutinės įtampos) tiesimas; statinio elektros inžinerinių sistemų įrengimas; procesų valdymo ir automatizavimo sistemų įrengimas; nuotolinio ryšio (telekomunikacijų) tinklų tiesimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos inžinerinių sistemų (nenurodytų šio priedo 1.2.1 papunktyje) įrengimas; kiti panašūs darbai). Pagal perkamus darbus yra akivaizdu, kad Perkančiosios organizacijos reikalavimas turėti specialistą, galintį atlikti visus elektrotechnikos darbus yra perteklinis bei nepagrįstas. Prašome sukonkretinti, elektrotechnikos darbų kvalifikacinį reikalavimą specialistui. 

Reikalingo atestuoto specialisto darbų sritys yra išvardintos kvalifikacijos reikalavimuose. Jei neturite specialisto, kuris vienas aprėptų visas darbų sritis, galite skirti 2 ir daugiau specialistų turinčių kvalifikaciją atlikti darbus. Elektrotechnikos specialistui reikalavimas iki 1000 V įtampos.


12.Prašome informuoti, ar teisingai suprantame, kad „Aplinkos apsaugos vadybos sistemos taikymo“ reikalavimo atitikimui Tiekėjas turi pateikti ISO 14001 sertifikatą?
Taip. Arba lygiaverčius dokumentus.
13.Pirkimo sąlygose nurodyta: Rangovas turi turėti bent 1 atestuotą statinio specialiųjų statybos darbų vadovą*, kuris:
a)turi teisę eiti ypatingojo statinio specialiųjų statybos darbų vadovo pareigas. Statiniai: negyvenamieji pastatai (kultūros paskirties ar administracinės paskirties pastatai). Darbo sritis; statinio elektros inžinerinių sistemų įrengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; gaisrinės saugos (signalizacijos) inžinerinių sistemų įrengimas; statinio apsauginės signalizacijos; elektrotechnikos (iki 1000 V įtampos).
Ar atitiks specialistas nurodytą aukščiau kvalifikaciją, kurio atestate bus nurodyta:
"Suteikta teisė eiti ypatingo statinio specialiųjų statybos darbų vadovo ir ypatingo statinio specialiųjų statybos darbų techninės priežiūros vadovo pareigas.
Statiniai: gyvenamieji ir negyvenamieji pastatai. Darbo sritis: statinio elektros inžinerinių sistemų rengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių sistemų įrengimas; statinio inžinerinių sistemų paleidimo ir derinimo darbai."
Atitiks tik atestate nurodytoms darbų sritims. Tik galimo laimėtojo bus tikrinama kvalifikacijos atitikimas keliamiems reikalavimams.
14.SP projekto dalyje Darbų kiekių žiniaraštyje nurodytas kito projekto pavadinimas, adresas. Prašome pateikti šiam projektui numatytus kiekius. 

Patikslinome darbų kiekių žiniaraštį.

15. Ar reikia vertinti perspektyvinius garinius drėkintuvus? Nurodyta, kad jie bus įrengiami pagal poreikį. Ar visoms trims kameroms?
6.3 GARINIS TENINIS DRĖKINTUVAS
OTIS-1, OTIS-2 ir OTIS-3 kameroms numatyti perspektyviniai
gariniai (teniniai) drėkintuvai, kurie bus įrengiami pagal poreikį.
Projekte drėkintuvams numatoma pakabinimo (pastatymo) vieta,
atvedamas vanduo ir elektra, nuvedamos nuotekos.
Gariniai drėkintuvai numatomi su garo skirstymo žarna (max. 4 m
ilgio), kondensato žarna, garo skirstytuvais, drėgmės jutikliais, drenažo
siurbliuku, nuosėdų valdymo sistema, kalkių surinkimo bakeliu,
gamykline automatika, pastatymo arba pakabinimo rėmu ir visais kitais
reikalingais priedais sumontavimui ir eksploatavimui. Drėkintuvo
montavimas turi būti atliekamas pagal gamintojo reikalavimus.
Techniniai duomenys:
• Jungiamas BMS per BACNET protokolą;
• Galimas naudoti buitinio vandentiekio vanduo;
• Min. – max. vandens slėgis: 1-10 bar;
• Min. – max. vandens temperatūra: 1-40 ˚C;
Patikslinome darbų kiekių žiniaraštį.

16.Detalizuokite kuo impregnuojami lubų paviršiai. Pateikite impregnanto technines specifikacijas.
Techninė specifikacija patikslinta.
17.Patikslinkite ar reikia grindis išlieti epoksido arba poliuretano danga. Kadangi prie aprašymo pateiktoje nuotraukoje yra poliruotas betonas. Aprašymas prieštarauja paveikslėliui. Taip pat žiniaraštyje prašo tik poliruoto betono dangos.
Techninė specifikacija patikslinta.
18.Pateikite nukasamo grunto nuo pastato ir rūsio zonos kiekį m3.
Techninė specifikacija patikslinta.
19.Kurioje vietoje bus mūrijama iš arko blokelių (9m3)?
Techninė specifikacija patikslinta.
20.Pateikite į rūsį vedančių laiptų kiekį ir technines specifikacijas.
Žiūrėti konstrukcinėj dalyje.
21.Pateik Pateikite CK-2.1 detalės kiekius.
Žiūrėti konstrukcinėj dalyje.
22.Partikslinkite lauko laiptinės grindų sumuštinio kiekius.
Žiūrėti konstrukcinėj dalyje.
23.PR – 1 mazge skardos lankstiniai yra nubraižyti du. Tačiau žiniaraštyje pateikta abiejų lankstinių kiekis. Iš mazgo matosi, kad b ilgis vieno mažesnis negu kito. Patikslinkite kito lankstinio b ilgį ir pateikite kiekius. 
Išorinio lankstinio plotis b=400mm, ilgis 91,6m; Vidinio lankstinio plotis b=250mm, ilgis 82,8m
24.Pateikite PR-1 mazgo detalių kiekį.
Tikslinama darbo projektu. 
25.PR-1 mazge yra vaizduojami L ir L/T profiliai. Jų kiekis nepateiktas žiniaraštį prie PR-1 mazgo. Ar šie elementai yra priskaičiuoti prie mazgo IS-1 žiniaraščio kiekių?
Tikslinama darbo projektu. 
26.Pateikite kronšteino templės technines specifikacijas ir montavimo technologiją.
Tikslinama darbo projektu. 
27.Ar galima ventiliuojamą fasadą daryti iš aliuminio karkaso ir kronšteinų, nenaudojant ZN vertikalių profilių?
Ventiliuojamo fasado sistemai naudojami tik turintys Europos techninį įvertinimą (ETĮ) ir CE ženklu ženklinti arba turintys Nacionalinį techninį įvertinimą (NTĮ) statybos produktai
28.Kuo vadovautis skaičiuojant sluoksnių storius ar žiniaraščiu ar brėžiniu?
Patikslinta Žr. SŽ 4 p.
29.Pirkimo dokumentuose nurodyta, kad Tiekėjas turi turėti bent 1 atestuotą statinio specialiųjų statybos darbų vadovą, kuris:
<...>  darbo sritis: <...> elektrotechnikos (iki 1000 V įtampos).
Ar Tiekėjo siūlomas specialiųjų statybos darbų vadovas atitiks šį reikalavimą, jei jo kvalifikacijos atestate bus įrašyta darbų sritis: statinio elektros inžinerinių sistemų įrengimas?
Kvalifikacija turi atitikti pirkimo sąlygose keliamus kvalifikacinius reikalavimus. Kvalifikacija bus tikrinama tik laimėtojo.
30.Jūsų nurodyta reikalaujama darbų sritis "elektrotechnikos (iki 1000 V) įtampos" paprastai nurodoma projektuotojų o ne statybos vadovų kvalifikacijos atestate.
Ar tai nėra klaidingai nurodytas reikalavimas?
Specialiųjų statybos darbų vadovui tai pat keliami tokie reikalavimai.
31. Ar tiekėjo atestatas, kuriame nurodyta teisė vykdyti „šilumos gamybos įrenginių (5 MW galios) montavimą“, atitinka tiekėjų kvalifikacijos reikalavimų 1.1 punkte nustatytą reikalavimą turėti teisę būti ypatingojo statinio statybos vadovu specialiesiems statybos darbams „šilumos gamybos įrenginių montavimas“?
Patikslinome  kvalifikacijos reikalavimą išbraukdami „šilumos gamybos įrenginių montavimas“.

32. Ar tiekėjų kvalifikacijos reikalavimų 2.2.2. punkte nurodytą reikalavimą dėl statinio specialiųjų statybos darbų vadovo turi atitikti vienas specialistas, apimantis visas išvardytas darbo sritis, ar šį reikalavimą gali tenkinti keli specialistai, turintys atskiras sritis pagal savo kvalifikaciją?
Gali būti keli specialistai.

33. Ar tiekėjo pasiūlymui teikiamų dokumentų sąrašas pagal 6.1 punktą reiškia, kad darbų kiekių žiniaraščiai turi būti pateikti kartu su pasiūlymu, ar jie turi būti pateikti tik per 10 dienų nuo sutarties pasirašymo, kaip nurodyta 6.1.10 punkte?
Parengtus darbų kiekių žiniaraščius turės pateikti laimėtojas per 10 dienų nuo sutarties pasirašymo
34. Ar teikiant pasiūlymą reikia pateikti tiekėjo kvalifikacijos ir kokybės bei aplinkos apsaugos vadybos reikalavimus įrodančius dokumentus, nurodytus pirkimo sąlygų 4 priede? Ar šiuos dokumentus turės pateikti dalyvis 1os vietos laimėtojas?
Šiuos dokumentus turės pateikti pirmos vietos laimėtojas

35. Gal galite pateikti kokia pirkimui yra skirta lėšų suma?
Pirkimui skirta lėšų suma nebus viešinama.
36.prašome patikslinti, ar pagal pirkimo reikalavimus tiekėjas gali remtis tebevykdoma sutartimi, jei pagal ją jau yra atlikta darbų už reikalaujamą minimalią sumą (1 000 000 Eur be PVM) ir yra galimybė pateikti užsakovo pažymą apie atliktų darbų tinkamumą.
Gali, jei pateiks pažymas, apie tai, kad darbų atlikimas ir galutiniai rezultatai buvo tinkami
37.Prašome patikslinti šias projekto dalis:
ER
ER dalyje nurodoma komutacinė spinta 19" 16U
Kadangi montuojamos įrangos į spintą kiekis yra 12U, ir tai neskaitant komutatorių, ir galimai ateityje montuojamų UPS, ir kitos aktyvinės įrangos, tai manome kad 16U dydžio komutacinė spinta yra per maža.
Prašome projektuotojų patikslinti, ar tikrai tinkamai įvertintas komutacinės spintos dydis.
TP numatyta komplektacija:
- Kompiuterinė komutacinė panelė 24 portų, 1SC - SM, 19“ 1U, 6e cat. - 2vnt.
- ODF blokas 1U, 24 lizdai, 2 kasetės, 24 jungtys - 1vnt.
- Maitinimo panelė 19“ 9 lizdų 1U -1vnt.
- Įžeminimo šyna 19“ - 1vnt.
- Kabelių sutvarkymo žiedai 19“ 1U - 4vnt.
- Lentyna - 3vnt.
AS dalyje numatyta apsauginė centralė, kurios specifikacijos:
5.1. Centralė
Aparatinės įrangos savybės
• Integruota žiniatinklio sąsaja
• 8 x universalios zonos įėjimai – išplečiami iki 512
• 4 x pagalbinės relės išėjimai – išplečiami iki 512
5.3. Klaviatūra
• 12 kalbų,
• Galimybė programuoti Integriti centralę per šį pultelį.
Akivaizdžiai matoma, kad suprojektuota Integriti apsauginė signalizacija, kas, mūsų manymu, tokios apimties pastatui ženkliai per daug ir ekonomiškai neefektyvu.
Pagal žiniaraščius matome kad numatoma įrengti tik 48 apsaugos detektorius (magnetai, judesio, stiklo dūžio detektoriai), ko pasekoje galima būtų montuoti ženkliai pigesnę kito gamintojo sistemą, aptarnaujančią kad ir iki 64-192 zonų.
Taigi, norime pasitikslinti, ar nurodant konkretų gaminį nėra prieštaraujama VPĮ 37str. nuostatoms?
Pirkimo sąlygose nurodyta: „2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. „

